**ԱՄՓՈՓԱԹԵՐԹ**

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ԵՎ ԶԱՐԳԱՑՄԱՆ ԻՐԱՎՈՒՆՔԻ ՄԻՋԱԶԳԱՅԻՆ ԿԱԶՄԱԿԵՐՊՈՒԹՅԱՆ ՄԻՋԵՎ ԻՐԱՎՈՒՆՔԻ ԳԵՐԱԿԱՅՈՒԹՅԱՆ ՈԼՈՐՏՈՒՄ ՀԱՄԱԳՈՐԾԱԿՑՈՒԹՅԱՆ ԵՎ ՀԱՅԱՍՏԱՆՈՒՄ ԳՐԱՍԵՆՅԱԿԻ ՍՏԵՂԾՄԱՆ ՎԵՐԱԲԵՐՅԱԼ» ՓՈԽԸՄԲՌՆՄԱՆ ՀՈՒՇԱԳՐԻ ՎԵՐԱԲԵՐՅԱԼ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՇԱՀԱԳՐԳԻՌ ՄԱՐՄԻՆՆԵՐԻ ԿՈՂՄԻՑ**

**ՆԵՐԿԱՅԱՑՎԱԾ ԿԱՐԾԻՔՆԵՐԻ ՎԵՐԱԲԵՐՅԱԼ**

|  |  |  |  |
| --- | --- | --- | --- |
| 1. **Արտաքին գործերի նախարարություն** | | 08.07.2021 | |
| 1111/27942-21 | |
| «Հայաստանի Հանրապետության Կառավարության և Զարգացման իրավունքի միջազգային կազմակերպության միջև Իրավունքի գերակայության ոլորտում համագործակցության և Հայաստանում գրասենյակի ստեղծման վերաբերյալ» փոխըմբռնման հուշագիրը (այսուհետ՝ Հուշագիր) ստորագրվել է 2021թ. հունիսի 17-ին Զարգացման իրավունքի միջազգային կազմակերպության կողմից և 2021թ. հունիսի 23-ին՝ Հայաստանի Հանրապետության կողմից: Հայաստանի Հանրապետության կառավարության անունից Համաձայնագիրը ստորագրել է Հայաստանի Հանրապետության արդարադատության նախարարի առաջին տեղակալ Քրիստիննե Գրիգորյանը:  Զարգացման իրավունքի միջազգային կազմակերպությունը (IDLO) միջկառավարական կազմակերպություն է, որն աջակցում է կայուն զարգացմանը իրավունքի գերակայության ապահովման միջոցով։ Այն հիմնվել է 1988 թվականին և հանդիսանում է ՄԱԿ-ի դիտորդ կազմակերպություն։  Զարգացման իրավունքի միջազգային կազմակերպությունն ունի փորձագիտական զգալի ներուժ, որը կարող է դրական ներդրում ունենալ Հայաստանի Հանրապետությունում իրավունքի գերակայության ամրապնդման ուղղությամբ իրականացվող օրենսդրական բարեփոխումներում և մասնավորապես հակակոռուպցիոն բարեփոխումների ոլորտում։  Ձևավորված է շահավետ համագործակցություն Զարգացման իրավունքի միջազգային և Հայաստանի Հանրապետության արդարադատության նախարարության միջև, որի շրջանակներում կազմակերպությունը տրամադրել է փորձագիտական կարծիքներ օրենսդրական նախաձեռնությունների վերաբերյալ, ինչպես նաև աջակցել է արդարադատության ոլորտում վերապատրաստումների իրականացմանը։  Զարգացման իրավունքի միջազգային կազմակերպությունը ներկայումս համագործակցում է Հայաստանի Հանրապետության Կառավարության հետ՝ իրագործելով «Հայաստանում դատական ներուժի զարգացում-քաղաքացիական դատավարության նոր օրենսգիրքը», «Աջակցություն ՀՀ Բարձրագույն դատական խորհրդին` Հայաստանի նոր Սնանկության դատարանին գործառնական աջակցության և կարողությունների զարգացման համար» և «Հայաստանի քրեական արդարադատության համակարգի բարեվարքության ամրապնդումը» ծրագրերը:  Հուշագրի նպատակն է ամրագրել Կողմերի միջև համագործակցության և համակարգման շրջանակը, ինչպես նաև հնարավորություն ընձեռել Զարգացման իրավունքի միջազգային կազմակերպությանը որպես միջկառավարական կազմակերպություն հաստատելու իր պատշաճ ներկայությունը Հայաստանում և սահուն ու արդյունավետ կերպով իրականացնելու Ծրագրերի իրագործմանն ուղղված իր աշխատանքները:  Հուշագիրն ուժի մեջ կմտնի այն օրը, երբ Կողմերը դիվանագիտական գրություններ կփոխանակեն՝ միմյանց տեղեկացնելով այն մասին, որ Կողմերից յուրաքանչյուրն ավարտին է հասցրել Հուշագրի ուժի մեջ մտնելու համար անհրաժեշտ իր ներքին ընթացակարգերը:  2021թ. հուլիսի 8-ի դրությամբ՝ Զարգացման իրավունքի միջազգային կազմակերպության կողմից չի ստացվել ծանուցում՝ Համաձայնագրի ուժի մեջ մտնելու համար նախատեսված ներքին ընթացակարգերի կատարման մասին:  Հաշվի առնելով Զարգացման իրավունքի միջազգային կազմակերպության գործունեության ոլորտների կարևորությունը և այդ ոլորտներում Կազմակերպության փորձագիտական ներուժը՝ 2021թ. հունիսի 17-ին և հունիսի 23-ին ստորագրված «Հայաստանի Հանրապետության Կառավարության և Զարգացման իրավունքի միջազգային կազմակերպության միջև Իրավունքի գերակայության ոլորտում համագործակցության և Հայաստանում գրասենյակի ստեղծման վերաբերյալ» փոխըմբռնման հուշագրի վավերացումը կամ հաստատումը Հայաստանի Հանրապետության վարած արտաքին քաղաքականության առումով նպատակահարմար է։ | **Ընդունվել է** | | |
| **2. Պետական գույքի կառավարման կոմիտե** | | 30.06.2021 | |
| 01/12.1/4646-2021 | |
| «Հայաստանի Հանրապետության և Զարգացման իրավուն­քի միջազգային կազմակերպության միջև օրենքի գերակայության ոլորտում համագործակցության և Հայաստանում գրասենյակ հիմնելու վերաբերյալ» փոխըմբռնման հուշագրով «Պետական գույքի կառավարման մասին» ՀՀ օրենքի կարգավորման շրջանակում Հայաստանի Հանրապետության համար գույքային պարտավորություններ նախատեսող դրույթներ առկա չեն։ | **Ընդունվել է** | | |
| 1. **Ֆինանսների նախարարություն** | | | 19.07.2021 |
| 01/5-2/11317-2021 |
| «Հայաստանի Հանրապետության և Զարգացման իրավունքի միջազգային կազմակերպության միջև օրենքի գերակայության ոլորտում համագործակցության և Հայաստանում գրասենյակ հիմնելու վերաբերյալ» փոխըմբռնման հուշագրում Հայաստանի Հանրապետության համար ֆինանսական պարտավորություններ նախատեսող դրույթներ առկա չեն: | **Ընդունվել է** | | |